**Sakari Mattila** on useiden menestyneiden suomalaisten venemerkkien perustaja ja venemallien suunnittelija. 

Hän on Pohjoismaiden tunnetuimpia venesuunnittelijoita.

Ura
---

Ennen veneuraansa Mattila toimi autoalalla useamman autobrandin markkinoinnin parissa.. 1980-luvun lopulla hän perusti mainostoimiston. Toimiston nimi Quad tuli sanoista **qu**ality **ad**vertising. Mattila siirtyi veneisiin vuonna 1992. Mainostoimisto myytiin vuonna 1994.

Aquador 26 DC
Mattila loi ja suunnitteli Aquadorin, josta tuli tunnettu venemerkki. Veneelle annettiin nimeksi Aquador, "veden kulta", koska sanaan sisältyi mainostoimiston nimi Quad. Mattila suunnitteli veneet Rolf Eliassonin kanssa.. Aquador-veneitä valmistettiin Suomessa vuosina 1994–97. Sen jälkeen Aquador siirsi tuotantonsa Irlantiin. Tiedotteen mukaan Irlannissa tuotanto koki jatkuvia kapasiteettiongelmia, jotka johtuivat työvoimapulasta ja kasvaneista kustannuksista. Laatu ei riittänyt ja brändi ajautui vaikeuksiin. Vuonna 2000 Aquador joutui perääntymään Irlannista. Bella-Veneet osti Aquador-veneiden muotit, teollisoikeudet ja tuotemerkin ja siirsi tuotannon Irlannista Kuopioon ja Pohjanmaalle.

Mattila suunnitteli ja brändäsi Paragon Yachtsin. Nimen alkulähde on maailman suurin virheetön timantti, 138 karaatin Paragon. Yritys tuotti yhden venemallin, Mattilan suunnitteleman Paragon 25:n, ennen kuin yritys myytiin vuonna 2008 Nimbus Boatsille. 

XO
Paragonin jälkeen Mattila ja Erkki Talvela loivat yhdessä alumiinirunkoisen ja järeän XO Boatin. XO Boats Oy:n perustivat Sakari Mattila ja Erkki Talvela. XO-veneiden suunnittelusta vastasivat Mattila ja Jarkko Jämsen Aivan-muotoilutoimistosta. Vuonna 2012 XO:n osti helsinkiläinen perheyritys.

Axopar
Mattilan seuraava merkki oli Axopar. Nimi Axopar tulee **A**quadorista, **XO**:sta ja **Par**agonista. Axopar esiteltiin vuoden 2014 Helsingin venemessuilla. Axopar-veneitä suunnittelee Navia Design. Axoparit valmistaa Puolassa toimiva alihankkija Slepsk, joka on Euroopan suurimpia venetehtaita. Axoparin 28-jalkainen malli palkittiin European Power Boat of the year, Best of Boats ja Motorboat of the Year -palkinnoilla. Mattila luopui omistuksistaan vuonna 2018.

Saxdor
Mattilan viimeisin venemerkki on Saxdor. Saxdor Yacts Oy perustettiin vuoden 2020 lokakuussa. Sen nimi on yhdistelmä **S**akarista, **Ax**oparista ja Aqua**dor**ista. Saxdor-veneiden suunnittelusta vastaa Sakari Mattila yhdessä useamman kansainvälisen suunnittelutoimiston kanssa. Ensin suunnittelutyössä oli mukana *J&J Design* toimisto Sloveniasta. Suunnittelutyötä jatkettiin niin ikään slovenialaisen VOM designtoimiston kanssa. Tämän lisäksi suunnittelussa on mukana sekä kansainvälisiä runkosuunnittelijoita että engineering tiimejä.. Veneiden valmistus tapahtuu Puolassa Saxdorin omassa tuotantolaitoksessa. Ensimmäisen toimintavuotensa aikana Saxdor voitti Best of Boats 2020- ja European Power Boat of the Year 2021 -palkinnot sekä Motor Boats Award 2021 -ehdokkuuden. Sen jälkeen Saxdor voitti Motor Boat of the Year 2022 -palkinnon. Vuonna 2023 yrityksellä on 450 työntekijää ja sen liikevaihto on 67 miljoonaa euroa.

Lähteet
-------

1. ↑  Ylös upoksista *ts.fi*.  12.2.2010. Viitattu 17.6.2022.
2. 1 2   Monimiljonääri Raimo Sonninen omisti elämänsä veneille, mutta luopui lopulta yrityksestään *www.iltalehti.fi*. Viitattu 17.6.2022.
3. 1 2 3 4 5 6 7 8 9 10  Axopar kiri kahdessa vuodessa ensiesittelystään Euroopan parhaaksi *Yle Uutiset*.  12.2.2016. Viitattu 17.6.2022.
4. 1 2 3 4 5 6 7 8  Venemerkit: Tarinat nimien takana - Näin suomalaiset veneet ovat saaneet nimensä *Kipparilehti.fi*.  22.2.2022. Viitattu 17.6.2022.
5. ↑  Jaakkola Juha: Viherjuuresta Suomen suurin mainostoimisto Yhtiö osti Quadin ja Qoodin *Helsingin Sanomat*.  16.12.1994. Viitattu 17.6.2022.
6. 1 2 3 4  Aquador-veneiden tuotanto Suomeen. Kauppalehti  22.9.2000
7. 1 2 3  SUOMEN KUVALEHTI | 46/2005

https://suomenkuvalehti.fi/wp-content/uploads/sk/files/vanhat/library/attachments/bella.pdf
8. ↑  Nimbus osti Paragon Yachtsin *Venelehti.fi*.  25.4.2008. Viitattu 17.6.2022.
9. ↑  Paragon Yachts myyty Nimbus Boatsille *Kipparilehti.fi*.  25.4.2008. Viitattu 17.6.2022.
10. ↑  XO Boats uudistuu – Perustaja palasi johtoon, mallisto mullistuu *www.totalvene.fi*. Viitattu 17.6.2022.
11. ↑
12. ↑  Paula Nikula: Uusi venebrändi Suomesta: Axopar *Tärkeimmät talousuutiset | Kauppalehti*. Viitattu 17.6.2022.
13. ↑  Paula Nikula: Maailmassa on parikymmentä superjahtien suunnittelijaa, joista yksi on suomalainen Jarkko Jämsén *Tärkeimmät talousuutiset | Kauppalehti*. Viitattu 17.6.2022.
14. ↑  Janne Pöysti: Kultaisen Nuijan hyvästä hallitustyöstä voittanut Axopar Boats sai uutta vauhtia koronasta - "Olemme kolmen vuoden kuluttua tuplanneet liikevaihtomme" *Tärkeimmät talousuutiset | Kauppalehti*. Viitattu 17.6.2022.
15. 1 2  Saxdor 200 Sport (2021–) – Sakari Mattilan uusin luomus on avoveneen ja vesijetin sekoitus *www.totalvene.fi*. Viitattu 17.6.2022.
16. ↑
17. ↑  Saxdor on uusi venemerkki Suomesta – Taustalla tuttu innovaattori *Venelehti.fi*.  14.3.2020. Viitattu 17.6.2022.
18. 1 2  Paula Nikula: Euroopan nopeimmin kasvava premium-veneiden brändi tulee Suomesta – Saxdor aikoo Amerikan-vesille newyorkilaisen pörssiyhtiön kera *Tekniikka&Talous*. Viitattu 17.6.2022.
19. ↑  Paula Nikula: Sakari Mattila on ollut perustamassa jo viittä veneyritystä ja nyt hänellä on 200 miljoonan euron visio *Tärkeimmät talousuutiset | Kauppalehti*.  22.12.2023. Viitattu 23.12.2023.